Bespreking Die Heilige Gees [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Vrae en menings oor die Bybel > Bespreking Die Heilige Gees
View Full Version : Bespreking Die Heilige Gees
Dit was vir my interessant dat die Gees genoem word in die begin van Genesis, begin van Matt, en afsluit in Openbaring. Elke keer voor nuwe lewe geskep was, was die Gees betrokke. Was die Gees dan betrokke by my ook, voor my bekering, verstaan ek dit reg?:hmm:
Was die Gees dan betrokke by my ook, voor my bekering, verstaan ek dit reg?:hmm:
Jou waarneming oor die Heilige Gees aan die begin van hierdie belangrike tye is baie goed, maar dit gaan nog verder, jy sien, die Heilige Gees het 'n baie pertinente rol in al die dispensasies. Nou dispensasies is net 'n groot woord vir die tye van God. (Sorry vir die geleerde ouens as ek dit nou oorvereenvoudig). Jy sien, in die OT was die Heilige Gees se werking in mense se lewens wat ons noem sporadies en insedenteel. Dit beteken dat Hy nie permanenet in mense se lewens gewerk het soos Hy vandag in kinders van God werk nie. Ek noem 'n voorbeeld of twee as ek mag ;)
Nou as jy kyk hierna, sal jy sien dat Johannes praat van 2 verskillende plekke, die eerste is op die aarde, waar die 144,000 verseel word, die tweede plek is voor die troon en voor die Lam, wat in die hemel is. Kyk mooi, die eerste op die aarde is kinders van Israel (nie ons nie), die tweede in die hemel is die kerk, die liggaam van Christus, die groot menigte, uit al die nasies en stamme en volke en tale (dit is ons wat Jesus aangeneem het as persoonlike Verlosser en Saligmaker):pp
Linda, ek glo dat die Heilige Gees beheer wil hê oor elke faset van 'n mens se menswees. God wil hê ons moet die krag van sy Gees ervaar sodat ons sy getuies kan wees (Hand 1:8). Terme soos "doop met die Heilige Gees" en "vervulling met die Heilige Gees" word hiermee in verband gebring. Andrew Murray het ook daaroor geskryf. As jy wil kan jy hier (http://www.truthexposed.co.za/index.php?option=com_wrapper&Itemid=19) loer.
Een vinnige vragie, die skrif wat jy geplaas het, hoe bedroef mens die Heilige Gees?:hmm:
Ek hoop dit maak sin en verwar niemand te veel nie :)
En nou getuig Sy Gees saam met my gees dat ek wel 'n kind van God is. Amazing.............................:pp
A M A Z I N G !!!!!!!!!!!:idea:
:oEk sal gou moet gaan opsoek en lees, en sodra ek dink ek het die antwoord, pos ek dit!:spin:
Ag help my tog asb, waar in die Bybel kan ek lees van Moses en die brandende bos, ek soek 'n antwoord op Fila se vraag. Asb, asb, asb................:B
Ag nee, nou is ek skoon verwar, was dit nou 'n Engel of was die Here God wat hier met Moses gespreek het.....................ek weet regtig nie.:hmm:
Sien jy hier word Engel met 'n hoofletter vertaal. Hoekom? Want dit is Jesus:pp
Jy sien, in die begin was die Woord daar, leer Johannes 1:1 vir ons, die Woord is Jesus, so, selfs wanneer God in die Ou Testament gepraat het met die profete, met Moses ens., was dit deur Jesus, want Jesus is die Woord van God en dus is dit Jesus wat met Moses gepraat het in die brandende bos, Jesus is die Woord van God, Jesus was van die begin af daar, die Woord is self God, dus is dit God self wat met Moses praat (deur Jesus) in die brandende bos. Sien, hierdie is ook 'n duidelike illistrasie van die Drie-Eenheid ;)
Ek hoop dit maak sin vir jou:)
Nov 19th 2008, 06:07 AM
Phil slaan die spyker oppie koppie. Vir my was die volgende 'n "wow" oomblik gewees, wat dit wat Phil skryf net soveel meer bevestig :
Toe Moses vir God vra wie moet hy sê het hom gestuur was die antwoord :
Exodus 3:14 En God sê vir Moses: EK IS WAT EK IS. Ook sê Hy: So moet jy die kinders van Israel antwoord: EK IS het my na julle gestuur.
En nou, kyk mooi na die volgende woorde van Jesus self :
Joh 8:58 Jesus sê vir hulle: Voorwaar, voorwaar Ek sê vir julle, voordat Abraham was, is Ek.
Nou dit is amazing !! :pp:pp:pp
Nov 19th 2008, 06:24 AM
Dit is wonderlik ja Fila, werklik wonderlik
Nov 19th 2008, 08:47 AM
Wow.......................Ek gaan van nou af die ander Afrikaanse vertaling gebruik, ek verstaan presies wat julle bedoel.\
Fila, kyk gou wat het ek ontdek, maar julle moet my tog regtig regstel as ek verkeerd is!
Die Bybelstudie wat ek nou doen, leer ek dat ek God se skepping is, en deur Hom gemaak is en aan Hom behoort. Dit is vir my so verbasend om te sien dat God Homself noem as EK IS. As ek oplet hoe die mens na homself verwys bv..... Ek is honger, ek is moeg, ek is lui......... is daar geen ander woorde wat gebruik kan word behalwe ek is nie. Dit is vir tog so duidelik dat ek dan God se skepping moet wees, omdat ek na hom vernoem is. Met alle respek bedoel. Geen mens kan dan stry dat Hy nie deur die EK IS geskep is nie.
:oHoop ek verduidelik reg. Dit is soos die dra van 'n familie naam, maar in die geval die dra van die Skepper se naam.:hmm:
Nov 19th 2008, 08:36 PM
Dankie vir die deel hiervan!:idea:
daai EK IS van God kom deur na ons in die manier wat ons na Sy beeld geskape is, ons dink in terme van onsself as; ek is Willem ; dit is my selfbeeld en persepsie van wie ek is, maar dit begin al by die beeld van God na wie ons gevorm is dan kom Willem eers by...
Fila: Joh 8:58 duidelik en een van daai wat mens lees maar nie click wat eintlik gese word nie:eek::pp
Nov 19th 2008, 08:59 PM
Dankie vir jou hulp Willem ek dink jy het dit effens duideliker gestel!:idea:
Nov 20th 2008, 11:54 AM
Ag, julle gesels so lekker en ek moet nog so hard werk. :blush: Ek kry net hier en daar 'n tydjie om te kom inloer en ek hou baie van wat julle gesels. Lyk my ek sal die naweek maar bietjie moet kom opvang. :P
Jesus het geskep, Hy het die verlossing kom bewerk en Hy gaan die regter wees wat ons gaan oordeel. Ek het altyd so prentjie in my kop gehad dat God die Vader alleen geskep het en dat Jesus die avokaat is wat ons verdedig terwyl God die Vader op die regterstoel sit, maar gaan lees maar weer mooi. God die Vader, die Heilige Gees en Jesus was van die begin af daar en sal altyd daar wees. Die drie-enige God IS die Alfa en die Omega, die begin en die voleinding.
Iets wat my nog altyd gepla het is die geloofsbeleidenis wat ons aflê in die NGK. Ons glo in God die Vader en ons glo in Jesus. En o ja, amper vergeet ek, daar is nog 'n Heilige Gees ook, maar moenie nou te veel daaroor bekommer nie. Moet my nie verkeerd verstaan nie, ek lê hierdie geloofsbeleidenis saam af met volle oortuiging. Dit voel net altyd vir my ek wou meer gesê het. Ek glo in die Heilige Gees, die vertrooster wat ons oortuig van sonde en wat saam met ons gees belei dat ons kinders van God is en...
Daar is net een enkele versie wat ek graag uit die nuwe vertaling aanhaal. In die ou vertaling lyk dit so:
Salig is die wat arm van gees is, want aan hulle behoort die koninkryk van die hemele.
In die nuwe vertaling sê dit iets soos: "Gesëend is die wat hulle afhanklikheid van God besef." (Waar is 'n nuwe vertaling as mens die dag een nodig het?)
Ek het eenkeer in 'n oomblik van 'n diepe afhanklikheidsbesef gesê dat ek nie eers uit myself vir my vrou kan lief wees as dit nie was vir die werking van die Heilige Gees in my nie. My vrou haal dit natuurlik in haar emosionele tye graag buite konteks en verkeerd aan. ;) "Jy sê jy kan nie vir my lief wees nie, boe-hoe, snik-snik! :("
Nov 20th 2008, 12:46 PM
Oe la la, ek neem aan jy het buite op die welkom matjie geslaap of hoe?
Ek let op toe ek lees van Johannes die Doper in Joh1:15 staan:
want hy sal groot wees voor die Here. En wyn en sterk drank sal hy nooit drink nie, en hy sal vervul word met die Heilige Gees reeds van die skoot van sy moeder af.
Nou verstaan ek waarom Johannes 'n buitengewone insig gehad het, en soveel uitsprake oor Jesus kon maak.
Dis nogal "cool" as mens daaraan dink. God het alles so haarfyn beplan, om uit te voer wat Hy belowe het.
Nov 21st 2008, 07:33 AM
Ek sit hierdie hier vir inligting...
’n Paar fiete oor die Heilige Gees vir u Persoonlike Bybelstudie
Die Heilige Gees is GOD: 2 Kor 3:17 “Die Here(Lord) is die Gees, en waar die Gees van die Here is, daar is vryheid.”
Die Heilige Gees is ‘n PERSOON in die Goddelike drie-eenheid (Hy kan praat – Hy is nie net ‘n energie nie) Open 2:7 “Wie ‘n oor het, laat hom hoor wat die Gees aan die gemeentes sê”
Die Heilige Gees is die KRAG in ons wat maak dat ons as Christene werklik leef: Gal 5:22-23 “Maar die vrug van die Gees is liefde, blydskap, vrede, lankmoedigheid, vriendelikheid, goedheid, getrouheid, sagmoedigheid, selfbeheersing. Teen sulke dinge is die wet nie.”
Die Heilige Gees gee ons krag om te kan GETUIG: Hand 1:8 “…maar julle sal krag ontvang wanneer die Heilige Gees oor julle kom, en julle sal my getuies wees in Jerusalem sowel as in die hele Judéa en Samaría en tot aan die uiterste van die aarde.”
Die Heilige Gees is GROTER as enige ander gees: 1 Joh 4:1-4 “Geliefdes, glo nie elke gees nie, maar stel die geeste op die proef of hulle uit God is, want baie valse profete het in die wêreld uitgegaan. Hieraan ken julle die Gees van God: elke gees wat bely dat Jesus Christus in die vlees gekom het, is uit God; en elke gees wat nie bely dat Jesus Christus in die vlees gekom het nie, is nie uit God nie; en dit is die gees van die Antichris waarvan julle gehoor het dat hy kom, en hy is nou al in die wêreld.”
Die Heilige Gees is ons TROOSTER: Joh 16:7 “Maar Ek sê julle die waarheid: Dit is vir julle voordelig dat Ek weggaan; want as Ek nie weggaan nie, sal die Trooster nie na julle kom nie; maar as Ek weggaan, sal Ek Hom na julle stuur;
Die Heilige Gees het die Woord van God GEÏNSPIREER: 2 Pet 1:21 “…want geen profesie is ooit deur die wil van ‘n mens voortgebring nie, maar, deur die Heilige Gees gedrywe, het die heilige mense van God gespreek.”
Die Heilige Gees doen die OORTUIGINGSWERK in jou lewe: Joh 16:8 “…en as Hy kom, sal Hy die wêreld oortuig van sonde en van geregtigheid en van oordeel:”
As jy ‘n Christen is, is dieselfde Gees wat Jesus uit die dood OPGEWEK het in jou: Rom 8:11 “En as die Gees van Hom wat Jesus uit die dode opgewek het, in julle woon, dan sal Hy wat Christus uit die dode opgewek het, ook julle sterflike liggame lewend maak deur sy Gees wat in julle woon.”
Dit is die Heilige Gees wat in jou getuig dat jy ‘n KIND VAN GOD is: Rom 8:16 “Die Gees self getuig saam met ons gees dat ons kinders van God is;”
Die Heilige Gees is deurdrenk in elke aspek van ons lewens. Gee Hom Sy regmatige deel, bedoelende alles!
Nov 21st 2008, 08:10 AM
Sjoe maar hierdie is kragtige inligting, baie dankie, dit maak soveel sin, en gee my soveel insig oor die Heilige Gees, ek gaan sommer dadelik alles deeglik deurwerk.:hug:
Nov 21st 2008, 08:20 AM
Dis 'n plamsier, bly ek kon help!